ddrg/super_eurlex huggingface dataset:
(6)

Ievērojot to, ka uzņēmumi L'Aziana Charcuterie Corse Nunzi Sauveur, Orezza Charcuterie La Castagniccia, Charcuterie Costa & Fils, Charcuterie Fontana, Salaisons Joseph Pantaloni, Charcuterie Passoni, Salaisons Sampiero, Salaisons réunies un Etablissements Semidei pilda Regulas (ES) Nr. 1151/2012 15. panta 1. punktā paredzētos nosacījumus, būtu jāpiešķir tiem pārejas periods, lai atļautu tiem lietot nosaukumu Lonzo de Corse/Lonzo de Corse – Lonzu. Tomēr, ievērojot to, ka tie jau ir izmantojuši valsts piešķirto pielāgošanās periodu, ir atbilstīgi, ka piecu gadu periods stājas spēkā no dienas, kad reģistrācijas pieteikums iesniegts Komisijai.
i)

struktūrām, kas darbojas jomās, kuras saistītas ar to plānoto ESI fondu izmantošanu, kas sniedz ieguldījumu programmā, un to horizontālo principu ievērošanu, kas minēti Regulas (ES) Nr. 1303/2013 4.–8. pantā, – pamatojoties uz to pārstāvību, kā arī ņemot vērā ģeogrāfisko un tematisko pārklājumu, attiecīgās pārvaldības spējas, zināšanas un inovatīvās pieejas;
(2)

Apvienoto Nāciju Organizācijas Drošības padomes (ANO DP) Sankciju komiteja 2014. gada 14. februārī nolēma grozīt vienu ierakstu to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana. Turklāt ANO DP Sankciju komiteja 2014. gada 14. martā nolēma svītrot vienu fizisku personu no to personu, grupu un organizāciju saraksta, uz kurām būtu jāattiecina līdzekļu un saimniecisko resursu iesaldēšana, un pievienot vienu fizisku personu minētajam sarakstam.
(3)

Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (3) (asociācijas nolīgums), ietverot padziļinātu un visaptverošu brīvās tirdzniecības zonu (DCFTA), tika parakstīts 2014. gada 27. jūnijā, un tā provizoriska piemērošana stājās spēkā no 2014. gada 1. septembra.
Arbūzu (Egusi, Citrullus lanatus) sēklas un no tām iegūti produkti (Pārtika)

ex 1207 70 00; ex 1106 30 90; ex 2008 99 99

10 30 50

Sjerraleone (SL)

Aflatoksīni
(2)

Pēc tam, kad stāsies spēkā Regula (ES) Nr. 576/2013, ar kuru atceļ un aizstāj Regulu (EK) Nr. 998/2003 un kuru piemēro no 2014. gada 29. decembra, Regulas (EK) Nr. 998/2003 II pielikuma C daļā uzskaitītās valstis un teritorijas no minētā datuma tiks uzskaitītas Komisijas Īstenošanas regulas (ES) Nr. 577/2013 (4) II pielikuma 2. daļā. Tādēļ bijusī Dienvidslāvijas Maķedonijas Republika būtu jāiekļauj Īstenošanas regulas (ES) Nr. 577/2013 II pielikuma 2. daļā noteiktajā sarakstā.
e)

rindu par īpašo barošanas mērķi “Ūdens un elektrolīta līdzsvara stabilizācija” aizstāj ar šādu: Īpašais barošanas mērķis Būtisko uzturīpašību raksturojums Dzīvnieku suga vai kategorija Marķējuma norādes Ieteicamais ilgums Citi noteikumi “Ūdens un elektrolītu līdzsvara stabilizācija, lai veicinātu fizioloģisko gremošanu — Galvenokārt elektrolīti: nātrijs, kālijs un hlorīdi — Buferspēja (3): vismaz 60 mmol uz litru šķidruma, kas sagatavots barošanai — Viegli sagremojami ogļhidrāti Teļi, cūkas, jēri, kazlēni un kumeļi — Nātrijs — Kālijs — Hlorīdi — Ogļhidrātu avots(-i) — Bikarbonāti un/vai citrāti (ja pievienoti) No 1 līdz 7 dienām — Elektrolītu ieteicamais daudzums uz litru šķidruma, kas sagatavots barošanai: — Nātrijs: 1,7–3,5 g — Kālijs: 0,4–2,0 g — Hlorīdi: 1–2,8 g — Marķējumā norāda: 1) “Gremošanas traucējumu (diarejas/caurejas) laikā, to riska laikā un atveseļošanās laikā.”; 2) “Pirms lietošanas un pirms lietošanas ilguma pagarināšanas ieteicams konsultēties ar veterinārārstu.” — Lietošanas pamācībā norāda: 1) attiecīgā gadījumā – ieteicamā gatavā maisījuma un piena devu; 2) ja bikarbonāti un/vai citrāti pārsniedz 40 mmol/l šķidruma, kas sagatavots barošanai: “Jāizvairās no vienlaicīgas piena barošanas dzīvniekiem ar glumenieku.”; ;
(18)

Saistību summām to pasākumu finansēšanai, kuri saistīti ar reaģēšanu piesārņojuma gadījumā, saskaņā ar daudzgadu finanšu shēmu, kas noteikta Padomes Regulā (ES, Euratom) Nr. 1311/2013 (9) (“daudzgadu finanšu shēma”), būtu jāaptver laikposms no 2014. gada 1. janvāra līdz 2020. gada 31. decembrim. Tāpēc būtu jāparedz finansējums, kas aptver to pašu laikposmu.
1)

sadaļā “Fiziskās personas” pievieno šādus ierakstus: a) “Abdelrahman Mouhamad Zafir al Dabidi al Jahani (alias a) Abd Al-Rahman Muhammad Zafir Al-Dubaysi Al-Juhni, b) Abd Al-Rahman Muhammad Zafir al-Dubaysi al-Jahni, c) Abd Al-Rahman Muhammad Zafir al-Dubaysi al-Jahani, d) Abd Al-Rahman Muhammad Zafir al-Dubaysi al-Juhani, e) Abdulrhman Mohammed D. Aljahani, f) Abu al-Wafa, g) Abu Anas, h) Abd al-Rahman Muhammad Zafir al-Dabisi al-Jahani, i) Abu Wafa al-Saudi, j) Abu al-Wafa, k) Abd al-Rahman Muhammad Thafir al-Jahni, l) Abd al-Rahman Muhammad al-Juhani, m) Abdelrahman Mouhamad Zafir al Dabissi Juhan, n) Abdelrahman Mouhamad Zafir al Dabissi Juhani, o) Abou Wafa al Saoudi). Dzimšanas datums: a) 1971. gada 4. decembris; b) 1977. gads. Dzimšanas vieta: Hardža, Saūda Arābija. Valstspiederība: Saūda Arābijas. Pases Nr.: F50859. Valsts identifikācijas Nr.: Saūda Arābijas valsts identifikācijas numurs 1027508157. Regulas 2.a panta 4. punkta b) apakšpunktā noteiktā diena: 15.8.2014.” b) “Hajjaj Bin Fahd al Ajmi (alias a) Hijaj Fahid Hijaj Muhammad Sahib al-Ajmi, b) Hicac Fehid Hicac Muhammed Sebib al-Acmi, c) Hajjaj bin-Fahad al-Ajmi, d) Sheikh Hajaj al-Ajami, e) Hajaj al-Ajami, f) Ajaj Ajami). Dzimšanas datums: 1987. gada 10. augusts. Dzimšanas vieta: Kuveita. Valstspiederība: Kuveitas. Regulas 2.a panta 4. punkta b) apakšpunktā noteiktā diena: 15.8.2014.” c) “Abou Mohamed al Adnani (alias a) Yaser Khalaf Nazzal Alrawi, b) Jaber Taha Falah, c) Abou Khattab, d) Abou Sadeq Alrawi, e) Tah al Binchi, f) Abu Mohammed al-Adnani, g) Taha Sobhi Falaha, h) Yasser Khalaf Hussein Nazal al-Rawi, i) Abu Baker al-Khatab, j) Abu Sadek al-Rawi, k) Taha al-Banshi, l) Abu Mohamed al-Adnani, m) Abu-Mohammad al-Adnani al-Shami, n) Hajj Ibrahim). Dzimšanas datums: aptuveni 1977. gads. Dzimšanas vieta: Binnish, Sīrijas Arābu Republika. Valstspiederība: Irākas. Papildu informācija: Irākas un Levantes Islāma valsts (ISIL) oficiālais pārstāvis, kas iekļauts Al-Qaida sarakstā Irākā. Regulas 2.a panta 4. punkta b) apakšpunktā noteiktā diena: 15.8.2014.” d) “Said Arif (alias a) Said Mohamed Arif, b) Omar Gharib, c) Abderahmane, d) Abdallah al-Jazairi, e) Slimane Chabani, f) Souleiman). Dzimšanas datums: a) 1964. gada 25. jūnijs b) 1965. gada 5. decembris Dzimšanas vieta: Orāna, Alžīrija. Valstspiederība: Alžīrijas. Regulas 2.a panta 4. punkta b) apakšpunktā noteiktā diena: 15.8.2014.” e) “Abdul Mohsen Abdallah Ibrahim al Charekh (alias a) Abdul Mohsen Abdullah Ibrahim Al-Sharikh, b) Sanafi al Nasr). Dzimšanas datums: 1985. gada 13. jūlijs. Dzimšanas vieta: Šekrā, Saūda Arābija. Valstspiederība: Saūda Arābijas. Regulas 2.a panta 4. punkta b) apakšpunktā noteiktā diena: 15.8.2014.” f) “Hamid Hamad Hamid al-'Ali . Dzimšanas datums: 1960. gada 17. novembris. Dzimšanas vieta: a) Kuveita; b) Katara. Regulas 2.a panta 4. punkta b) apakšpunktā noteiktā diena: 15.8.2014.”
(19)

Dažas Slovēnijas teritorijas daļas tika atzītas par aizsargājamām zonām attiecībā uz Erwinia amylovora (Burr.) Winsl. et al. Slovēnijas iesniegtā informācija liecina, ka Erwinia amylovora ir ieviesies Renče-Vogrsko (uz dienvidiem no autoceļa H4) un Lendavas kopienās. Divus gadus pēc kārtas, proti, 2012. un 2013. gadā, veiktie pasākumi šā kaitīgā organisma izskaušanai izrādījušies neefektīvi. Renče-Vogrsko (uz dienvidiem no autoceļa H4) un Lendavas kopienas tādēļ vairs nebūtu atzīstamas par daļu no Slovēnijas aizsargājamās zonas attiecībā uz Erwinia amylovora.
3.

Kopuzņēmuma BBI darbības izmaksas sedz: a) no Savienības finansiālā ieguldījuma; b) no to locekļu finansiālā ieguldījuma, kas nav Savienība; c) no ieguldījumiem natūrā, kurus veic locekļi, kas nav Savienība, vai to sastāvā esošās vienības un kuras sastāv no ieguldījumiem, kas tiem rodas netiešo darbību īstenošanā, atskaitot kopuzņēmuma BBI ieguldījumu un jebkuru citu Savienības ieguldījumu minēto izmaksu segšanai.
(8)

Lai Savienība bez grūtībām varētu reaģēt uz apstākļu maiņu saistībā ar tāda eksporta jutīguma novērtējumu, kuru veic saskaņā ar Savienības vispārējām eksporta atļaujām, Komisijai būtu jādeleģē pilnvaras pieņemt aktus saskaņā ar LESD 290. pantu attiecībā uz Regulas (EK) Nr. 428/2009 II pielikuma grozīšanu saistībā ar galamērķu svītrošanu no Savienības vispārējo eksporta atļauju darbības jomas. Ņemot vērā to, ka šādas izmaiņas būtu veicamas tikai tad, ja tiek konstatēts, ka attiecīgā eksporta radītais risks pieaug, un to, ka Savienības vispārējo eksporta atļauju turpmāka izmantošana minētajam eksportam varētu drīzumā negatīvi ietekmēt Savienības un tās dalībvalstu drošību, Komisija var izmantot procedūru steidzamiem gadījumiem.
(3)

Komisija 2013. gada 1. oktobrī saņēma Francijas lūgumu piemērot atkāpi no minētās regulas 13. panta 1. punkta pirmās daļas attiecībā uz kuģiem, kuri izmanto no krasta velkamos vadus noteiktos jūras apgabalos, kas atrodas Francijas teritoriālajos ūdeņos, neatkarīgi no to dziļuma.
(7)

Tiesvedībās, kas saistītas ar Eiropas patentu un kas rada zaudējumus gan Savienībā, gan ārpus tās, kopīgajai tiesai, pamatojoties uz noteikumu par papildu jurisdikciju, vajadzētu būt iespējai izskatīt strīdus, kuros ir iesaistīti atbildētāji no trešām valstīm. Šāda papildu jurisdikcija būtu jāizmanto gadījumos, kad atbildētājam piederošs īpašums atrodas jebkurā no dalībvalstīm, kas ir kopīgo tiesu izveidojošā instrumenta puses, un kad izskatāmajam strīdam ir pietiekama saikne ar jebkuru no šādām dalībvalstīm, piemēram, tāpēc, ka tajā ir prasītāja domicils, vai ka tajā ir pieejami pierādījumi saistībā ar strīdu. Nosakot savu jurisdikciju, kopīgajai tiesai būtu jāņem vērā attiecīgā īpašuma vērtība, kurai nevajadzētu būt nenozīmīgai un kurai vajadzētu būt tādai, lai dalībvalstīs, kas ir kopīgo tiesu izveidojošā instrumenta puses, būtu iespējams – vismaz daļēji – izpildīt spriedumu.
(2)

Saskaņā ar Direktīvas 91/414/EEK 6. panta 2. punktu Nīderlande 2010. gada 3. decembrī saņēma pieteikumu no AgraQuest Inc. (tagad – Bayer CropScience) par darbīgās vielas Bacillus pumilus QST 2808 iekļaušanu Direktīvas 91/414/EEK I pielikumā. Ar Īstenošanas lēmumu 2011/253/ES tika apstiprināts, ka dokumentācija ir pilnīga, proti, to principā var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.
(6)

Analīze liecina, ka dzīvnieku veselības situācija Baltkrievijā un Ukrainā nerada infekciozu vai lipīgu dzīvnieku slimību izplatīšanās apdraudējumu Savienībā, ja importēt atļauts tikai kurināšanai paredzētus granulētus salmus ar noteikumu, ka tos no apstiprinātām ievešanas vietām Savienībā robežkontroles punktos (RKP) nogādā tieši uz galamērķi objektā, kur tos paredzēts sadedzināt. Lai nodrošinātu, ka šādi sūtījumi nerada apdraudējumu dzīvnieku veselībai, novirzot tos no paredzētā galamērķa, tie jāpārvieto saskaņā ar muitas tranzīta procedūru, kas paredzēta Padomes Regulā (EEK) Nr. 2913/92 (3), un attiecīgi jāpārrauga integrētajā datorizētajā veterinārajā sistēmā (Traces) no ievešanas vietas robežkontroles punktā līdz galamērķim objektā.
1)

pielikuma A daļu groza šādi: a) daļas 1. punktu aizstāj ar šādu: “1. Detalizēti dati 1.1. Pabeigti transportlīdzekļi, kas reģistrēti kā N1 kategorijas transportlīdzekļi Attiecībā uz pabeigtiem transportlīdzekļiem ar EK tipa apstiprinājumu, kas reģistrēti kā N1 kategorijas transportlīdzekļi, dalībvalstis par katru kalendāro gadu reģistrē šādus detalizētus datus par katru jaunu vieglo kravas automobili, kas pirmoreiz tiek reģistrēts attiecīgās dalībvalsts teritorijā: a) ražotājs; b) tipa apstiprinājuma numurs ar paplašinājumu; c) tips, variants un versija; d) marka; e) apstiprinātā transportlīdzekļa tipa kategorija; f) reģistrētā transportlīdzekļa kategorija; g) īpatnējās CO2 emisijas; h) pašmasa; i) tehniski pieļaujamā maksimālā pilnā masa; j) balstvirsma: garenbāze, vadāmās ass šķērsbāze un pārējo asu šķērsbāze; k) degvielas tips un degvielas režīms; l) dzinēja darba tilpums; m) elektroenerģijas patēriņš; n) inovatīvās tehnoloģijas vai inovatīvo tehnoloģiju grupas kods un CO2 emisiju samazinājums šīs tehnoloģijas iespaidā; o) transportlīdzekļa identifikācijas numurs. Datus sniedz formātā, kas noteikts C daļas 2. iedaļā. 1.2. Transportlīdzekļi, kas apstiprināti vairākposmu procesā un reģistrēti kā N1 kategorijas transportlīdzekļi Attiecībā uz vairākposmu procesā apstiprinātiem transportlīdzekļiem, kas reģistrēti kā N1 kategorijas transportlīdzekļi, dalībvalstis par katru kalendāro gadu reģistrē šādus detalizētus datus: a) par bāzes (nepabeigtu) transportlīdzekli – datus, kas minēti 1.1. apakšpunkta a), b), c), d), e), g), h), i), n) un o) punktā, vai – h) un i) punktā norādīto datu vietā – iepriekš noteikto papildmasu, kas norādīta kā daļa no tipa apstiprinājuma informācijas, kura noteikta Direktīvas 2007/46/EK I pielikuma 2.17.2. punktā; b) par bāzes (pabeigtu) transportlīdzekli – datus, kas minēti 1.1. apakšpunkta a), b), c), d), e), g), h), i), n) un o) punktā; c) par vairākos posmos pabeigtu transportlīdzekli – datus, kas minēti 1.1. apakšpunkta a), f), g), h), j), k), l), m) un o) punktā. Ja kādus šā apakšpunkta a) un b) punktā minētos datus par bāzes transportlīdzekli nevar sniegt, tad dalībvalsts to vietā sniedz datus par vairākos posmos pabeigto transportlīdzekli. Datus par vairākos posmos pabeigtiem N1 kategorijas transportlīdzekļiem sniedz formātā, kas noteikts C daļas 2. iedaļā. Transportlīdzekļa identifikācijas numuru, kas minēts 1.1. apakšpunkta o) punktā, nedrīkst publiskot.”; b) daļas 3. punktu aizstāj ar šādu: “3. Dalībvalstis par katru kalendāro gadu nosaka: a) avotus, ko izmanto, lai savāktu 1. punktā minētos detalizētos datus; b) to pirmo reizi reģistrēto jauno vieglo kravas automobiļu kopskaitu, uz kuriem attiecas EK tipa apstiprinājums; c) to pirmo reizi reģistrēto jauno vieglo kravas automobiļu kopskaitu, uz kuriem attiecas vairākposmu tipa apstiprinājums, ja šāda informācija ir pieejama; d) to pirmo reizi reģistrēto jauno vieglo kravas automobiļu kopskaitu, kuriem piešķirts individuāls apstiprinājums; e) to pirmo reizi reģistrēto jauno vieglo kravas automobiļu kopskaitu, kuriem piešķirts valsts tipa apstiprinājums mazām sērijām.”;
(2)

Apvienoto Nāciju Organizācijas Drošības padomes (ANO DP) Sankciju komiteja 2014. gada 31. martā nolēma svītrot divas fiziskas personas no to personu, grupu un organizāciju saraksta, uz kurām būtu jāattiecina līdzekļu un saimniecisko resursu iesaldēšana. Turklāt ANO DP Sankciju komiteja 2014. gada 3. aprīlī nolēma svītrot vienu fizisku personu no minētā saraksta.
8)

regulas 11. pantu groza šādi: a) panta 3. punkta pēdējo teikumu svītro; b) panta 4. punkta otrās daļas b) apakšpunktu aizstāj ar šādu: “b) mērķi, kurš ir 25 % samazinājums no vidējām īpatnējām CO2 emisijām 2007. gadā, ja pieteikums ir saistīts ar I pielikuma 1. punkta a) un b) apakšpunktu, vai – ja attiecībā uz vairākiem saistītiem uzņēmumiem tiek iesniegts viens pieteikums – 25 % vidējais samazinājums no minēto uzņēmumu vidējām īpatnējām CO2 emisijām 2007. gadā.”; c) panta 4. punkta otrajai daļai pievieno šādu apakšpunktu: “c) mērķi, kurš ir 45 % samazinājums no vidējām īpatnējām CO2 emisijām 2007. gadā, ja pieteikums ir saistīts ar I pielikuma 1. punkta c) apakšpunktu, vai – ja attiecībā uz vairākiem saistītiem uzņēmumiem tiek iesniegts viens pieteikums – 45 % vidējais samazinājums no minēto uzņēmumu vidējām īpatnējām CO2 emisijām 2007. gadā.”; d) panta 8. punktu aizstāj ar šādu: “8. Komisija tiek pilnvarota pieņemt deleģētos aktus saskaņā ar 14.a pantu, ar kuriem paredz noteikumus, lai papildinātu šā panta 1. līdz 7. punktu attiecībā uz to kritēriju interpretāciju, pēc kuriem nosaka tiesības izmantot atkāpes, attiecībā uz pieteikumu saturu un īpatnējo CO2 emisiju samazināšanas programmu saturu un izvērtēšanu.”;
(4)

Saskaņā ar Komisijas Īstenošanas regulu (ES) Nr. 586/2013 (3) termiņš, kādā kontroles organizācijām un kontroles iestādēm jāiesniedz gada pārskati par 2012. gadu, bija 2013. gada 30. aprīlis. Center of Organic Agriculture in Egypt gada pārskatu minētajā termiņā neiesniedza. Komisija atvēlēja Center of Organic Agriculture in Egypt papildu laiku gada pārskata iesniegšanai, bet nesaņēma minēto pārskatu arī līdz 2013. gada 4. novembrim. Ņemot vērā iepriekšminēto, Center of Organic Agriculture in Egypt saskaņā ar Regulas (EK) Nr. 1235/2008 12. panta 2. punktu būtu jāsvītro no tās IV pielikuma saraksta.
(9)

Atbilstīgi Regulas (ES) Nr. 510/2011 13. panta 3. punktam Komisijai prasīts publicēt ziņojumu par to, vai ir pieejami dati attiecībā uz balstvirsmu un lietderīgo slodzi un to izmantošanu par lietderības parametriem, lai noteiktu īpatnējo CO2 emisiju mērķus, kā izteikts Regulas (ES) Nr. 510/2011 I pielikumā iekļautajās formulās. Lai gan minētie dati ir pieejami un ietekmes novērtējumā ir novērtēts to potenciālais izmantojums, ir secināts, ka izmaksu ziņā ir lietderīgāk, ja tehniskā kārtībā esoša transportlīdzekļa masa arī turpmāk kalpo par lietderības parametru, lai noteiktu 2020. gada mērķi attiecībā uz vieglajiem kravas automobiļiem.
(8)

Viens no Regulas (EK) Nr. 1924/2006 mērķiem ir nodrošināt, lai veselīguma norādes būtu patiesas, skaidras, uzticamas un lietderīgas patērētājam un lai saistībā ar iepriekš minēto tiktu ņemts vērā veselīguma norāžu formulējums un noformējums. Tāpēc gadījumos, kad pieteikuma iesniedzēja izmantoto norāžu formulējums patērētājam nozīmē to pašu, ko atļautu veselīguma norāžu formulējums, jo tās norāda uz vienu un to pašu saikni starp pārtikas kategoriju, pārtiku vai kādu tās sastāvdaļu un veselību, uz tām attiecināmi šīs regulas pielikumā minētie lietošanas nosacījumi.
(15)

Saskaņā ar savstarpējās atzīšanas principu atzīšana ir spēkā visā aizsardzības pasākuma ilguma laikā. Tomēr, ņemot vērā to aizsardzības pasākumu dažādību, kuri paredzēti dalībvalstu tiesību aktos, jo īpaši attiecībā uz to ilgumu un to, ka šī regula parasti tiks piemērota steidzamos gadījumos, atzīšanai saskaņā ar šo regulu izņēmuma kārtā vajadzētu būt spēkā tikai uz 12 mēnešu laikposmu no šajā regulā paredzētās apliecības izdošanas neatkarīgi no tā, ka pats aizsardzības pasākums var būt ilgāks (vienalga, vai pasākums ir pagaidu, ar konkrētu termiņu vai beztermiņa).
(1)

Ar Lēmumu 2012/734/ES ir dotas pilnvaras Savienības vārdā parakstīt Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (“nolīgums”). Saskaņā ar Lēmumu 2012/734/ES šis nolīgums jāpiemēro provizoriski, kamēr nav pabeigtas procedūras tā noslēgšanai. Nolīgumu provizoriski piemēro no 2013. gada 1. augusta.
Ritenis, kas sastāv no: — taisnstūrveida nerūsējošā tērauda plāksnes ar 4 skrūvju caurumiem, kuras izmēri ir aptuveni 14 × 10 cm, un — dakšveida nerūsējošā tērauda korpusa ar šarnīrsavienojuma gultni, kas rotē par 360°, — kaučuka riepas, kuras diametrs ir aptuveni 13 cm un platums aptuveni 4 cm, — plastmasas loka ar gultni. Riteni var piemontēt pie dažādiem izstrādājumiem, piemēram, pie ratiņiem, slimnīcas gultām un citām mēbelēm. (1) Sk. attēlu.

7326 90 98
(8)

Lai nodrošinātu kopējo kritēriju piemērošanu apgalvojumiem par kosmētikas līdzekļiem no tā paša datuma, no kura sāk piemērot Regulu (EK) Nr. 1223/2009, šo regulu piemēro no 2013. gada 11. jūlija.
(1)

Konkrētu Savienības lauksaimniecības un rūpniecības ražojumu produkcija ir nepietiekama, lai izpildītu Savienības izmantotāju nozaru īpašās prasības. Līdz ar to minēto ražojumu Savienības piegādes lielā mērā ir atkarīgas no importa no trešām valstīm. Savienības neatliekamā vajadzība pēc minētajiem ražojumiem būtu jāizpilda bez kavēšanās un ar visizdevīgākajiem noteikumiem. Tāpēc būtu jāievieš Savienības tarifu kvotas ar preferenciālu nodokļa likmi attiecīgu apjomu robežās, ņemot vērā vajadzību izvairīties no traucējumiem šādu ražojumu tirgos un nekavēt Savienības ražošanas sākšanu vai attīstību.
2)

regulas 19. un 20. pantu aizstāj ar šādiem: “19. pants Konverģences mērķa līdzekļi Konverģences mērķim paredzēto līdzekļu kopapjoms ir 81,53 % no 18. panta 1. punktā minētajiem līdzekļiem (t. i., kopā EUR 251 543 760 146), un to sadalījums starp dažādām sastāvdaļām ir šāds: a) 70,50 % (t. i., kopā EUR 177 338 880 991) — 5. panta 1. punktā minētajam finansējumam, atbilstīgo iedzīvotāju skaitu, reģiona labklājību, valsts labklājību un bezdarba līmeni izmantojot kā kritērijus, lai aprēķinātu indikatīvo sadalījumu starp dalībvalstīm; b) 4,98 % (t. i., kopā EUR 12 521 289 405) — 8. panta 1. punktā minētajam pārejas posma un īpašajam atbalstam, atbilstīgo iedzīvotāju skaitu, reģiona labklājību, valsts labklājību un bezdarba līmeni izmantojot kā kritērijus, lai aprēķinātu indikatīvo sadalījumu starp dalībvalstīm; c) 23,23 % (t. i., kopā EUR 58 433 589 750) — 5. panta 2. punktā minētajam finansējumam, iedzīvotāju skaitu, valsts labklājību un platību izmantojot kā kritērijus, lai aprēķinātu indikatīvo sadalījumu starp dalībvalstīm; un d) 1,29 % (t. i., kopā EUR 3 250 000 000) — 8. panta 3. punktā minētajam pārejas posma un īpašajam atbalstam. 20. pants Reģionālās konkurētspējas un nodarbinātības mērķa līdzekļi Reģionālās konkurētspējas un nodarbinātības mērķim paredzēto līdzekļu kopapjoms ir 15,96 % no 18. panta 1. punktā minētajiem līdzekļiem (t. i., kopā EUR 49 239 337 841), un to sadalījums starp dažādām sastāvdaļām ir šāds: a) 78,91 % (t. i., kopā EUR 38 854 031 211) — 6. pantā minētajam finansējumam, atbilstīgo iedzīvotāju skaitu, reģiona labklājību, bezdarba līmeni, nodarbinātību un iedzīvotāju blīvumu izmantojot kā kritērijus, lai aprēķinātu indikatīvo sadalījumu starp dalībvalstīm; un b) 21,09 % (t. i., kopā EUR 10 385 306 630) — 8. panta 2. punktā minētajam pārejas posma un īpašajam atbalstam, atbilstīgo iedzīvotāju skaitu, reģiona labklājību, valsts labklājību un bezdarba līmeni izmantojot kā kritērijus, lai aprēķinātu indikatīvo sadalījumu starp dalībvalstīm.”;
15)

regulas 26. pantā: a) panta 1. punktu aizstāj ar šādu: “1. Neskarot 11. līdz 25. pantu un šā panta 2. un 3. punktu, ikvienas dalībvalsts kompetentās iestādes aizliedz klasificētu vielu ievešanu Savienības muitas teritorijā vai izvešanu no tās, ja ir pamatoti iemesli uzskatīt, ka šādas vielas ir paredzētas narkotisko vai psihotropo vielu nelikumīgai izgatavošanai.”; b) iekļauj šādus punktus: “3.a Ikvienas dalībvalsts kompetentās iestādes aizliedz neklasificētu vielu sūtījumu ievešanu Savienības muitas teritorijā vai izvešanu no tās, ja ir pietiekami pierādījumi, ka minētās vielas ir paredzētas narkotisko vai psihotropo vielu nelikumīgai izgatavošanai. Kompetentā iestāde nekavējoties par to informē pārējo dalībvalstu kompetentās iestādes un Komisiju, izmantojot 27. pantā minēto procedūru. Minētās vielas uzskata par tādām, ko ierosina iekļaut neklasificētu vielu sarakstā, kas minēts 10. panta 2. punkta b) apakšpunktā. 3.b Ikviena dalībvalsts var pieņemt pasākumus, kas nepieciešami, lai ļautu tās kompetentajām iestādēm kontrolēt un uzraudzīt aizdomīgus darījumus, kas saistīti ar neklasificētām vielām, it īpaši: a) iegūt informāciju par jebkādiem pasūtījumiem vai darbībām saistībā ar neklasificētām vielām; b) iekļūt darba telpās, lai iegūtu pierādījumus par aizdomīgiem darījumiem, kas saistīti ar neklasificētām vielām.”;
(2)

Komisijas 2008. gada 8. augusta Regulā (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (3) paredzēts, ka konkrētas preces var importēt Savienībā un caur to tranzītā pārvadāt tikai no trešām valstīm, teritorijām, zonām un nodalījumiem, kas iekļauti minētās regulas I pielikuma 1. daļas tabulā. Tajā noteiktas arī veterinārās sertifikācijas prasības attiecībā uz minētajām precēm. Šajās prasībās arī ņemts vērā, vai atkarībā no slimību statusa minētajās trešās valstīs, teritorijās, zonās vai nodalījumos ir nosakāmas papildu garantijas. Minētajām precēm ir jāatbilst papildu garantijām, kas izklāstītas Regulas (EK) Nr. 798/2008 I pielikuma 2. daļā.